Kullervo Hynynen

Kullervo Hynynen (s. 1954) on suomalainen fyysikko. Hän on Kanadassa Toronton yliopiston professori ja Sunnybrook-tutkimuslaitoksen johtava lääketieteellisen fysiikan tutkija.

Hynynen valmistui maisteriksi Kuopion yliopistosta 1977 ja väitteli Britanniassa Aberdeenin yliopistosta 1982. Hän on pro gradusta lähtien tutkinut ultraäänen käyttöä lääketieteessä ja on kehittänyt ultraäänen käyttömenetelmän, jolla voidaan parantaa muun muassa essentiaalia vapinaa polttamalla ultraäänellä tietty kohta aivoista. Hänen työryhmässään on kehitetty myös menetelmä, jolla voidaan poistaa veri-aivoeste tilapäisesti.

Lähteet 

Suomalaiset fyysikot
Suomalaiset professorit
Kanadalaiset professorit
Vuonna 1954 syntyneet
Elävät henkilöt